The Grinch (film). „The Grinch“ (oʻzbekcha manbalarda „Grinch“ oʻlaroq maʼlum) — 2018-yilda chiqarilgan kompyuterli animatsion film. „How the Grinch Stole Christmas“ (2000) kinokartinasining remeyki. Dr. Seuss yozgan „How the Grinch Stole Christmas!“ (1957) kitobiga asoslangan. Illumination studiyasi tomonidan ishlangan, Universal kompaniyasi tomonidan esa tarqatilgan. Film bosh qahramonlariga Benedict Cumberbatch, Rashida Jones, Kenan Thompson, Cameron Seely va Angela Lansbury ovoz bergan. „The Grinch“ premyerasi 2018-yilning 9-noyabrida boʻlib oʻtgan. Syujeti. Grinch — tanasi yashil yung bilan qoplangan mijgʻov, badqovoq jonzot. Qachonlardir Whoville shaharchasi aholisi uning oʻzgacha tashqi qiyofasi ustidan mazax qiladi. Bu hodisa Grinchning koʻnglini chilparchin qiladi. Shu kundan buyon Grinch doʻst orttirishga boʻlgan urinishlarini butunlay yigʻishtirib, shaharcha yaqinidagi gʻorda yolgʻizlikda yashashni boshlaydi. Yagona hamrohi — Max () laqabli it. Yildan yilga shaharcha aholisining Rojdestvoni quvonch ila nishonlashi Grinchning nafratini kuchaytirib boradi. Kunlarning birida esa shaharliklarning bayramini oʻgʻirlashga qaror qiladi. Ovoz berganlar. Oʻzbekcha dublyaj. Shuningdek, tarjimon — Hasanboy Teshaboyev, rejissor va ovoz rejissori — Jamshid Tangliberdiyev, rejissor yordamchisi — Raʼno Suyunova, montaj ustasi — Hamidullo Latipov, texnik xodim — Muhammadali Rashidov hamda muharrir — Baxtiyor Karimberdiyev.